**MOKSLEIVIŲ SAMPROTAUJAMŲJŲ RAŠINIŲ KONKURSO**

**„ELKIMĖS TEISINGAI!“** **TAISYKLĖS**

**I SKYRIUS**

**BENDROSIOS SĄLYGOS**

1. Konkurso organizatorius – Nacionalinė teismų administracija (toliau – Administracija), įsikūrusi adresu L. Sapiegos g. 15, LT-10312 Vilnius.
2. Konkurso taisyklės reglamentuoja konkurso temą, tikslus, dalyvius, konkurso organizavimo tvarką, reikalavimus konkursui teikiamiems rašiniams, jų pateikimą ir vertinimą.
3. Konkurso tikslas – skatinti moksleivius originaliai ir kūrybiškai mąstyti teisingumo ir teisingo elgesio temomis.
4. Konkursui teikiami moksleivių samprotaujamieji rašiniai teisingumo ir teisingo elgesio temomis, juose turi būti atspindima teisingumo vykdymo, teisingo ir neteisingo elgesio, skatinimo elgtis teisingai ir panašios idėjos / temos, siejamos su moksleivių (nusirašinėjimas, patyčios, bėgimas iš pamokų, priklausomybė nuo išmaniojo telefono ar pan.) ar visos visuomenės aktualijomis (elgesys Covid-19 pandemijos sąlygomis ar pan.).
5. Konkurso dalyviai – 16–19 m. amžiaus Lietuvos bendrojo mokyklinio ugdymo įstaigų moksleiviai.
6. Konkurse moksleiviai gali dalyvauti tik asmeniškai (ne komandomis).

**II SKYRIUS**

**KONKURSO ORGANIZAVIMO TVARKA IR REIKALAVIMAI RAŠINIAMS**

1. Konkursas prasideda nuo konkurso taisyklių paskelbimo konkurso organizatoriaus interneto svetainėje [www.teismai.lt](http://www.teismai.lt) ir baigiasi Lietuvos teismų dienos minėjimo renginyje prizininkų apdovanojimu.
2. Konkursui darbai teikiami iki 2021 m. lapkričio 28 d.
3. Konkurso rezultatai (laimėjusio asmens vardas, pavardė, amžius, miestas, ugdymo įstaiga) ir kita su konkursu susijusi informacija (dalyvių skaičius, konkursui pateikti darbai, jų kopijos, ištraukos ir pan.) skelbiama konkurso organizatoriaus interneto svetainėje [www.teismai.lt](http://www.teismai.lt), socialiniuose tinkluose ir naudojantis kitomis priemonėmis.
4. Konkurso dalyviai, užėmę pirmas tris prizines vietas, bus apdovanoti Lietuvos teismų dienos minėjimo virtualiame arba gyvame renginyje su dalyviais iš anksto suderintu laiku.
5. Vienam dalyviui leidžiama pateikti ne daugiau kaip vieną darbą.
6. Rašinių vertinimo kriterijai:

12.1. konkurso temos atskleidimas;

12.2. turinio aktualumas moksleiviams ir (ar) visai visuomenei;

12.3. idėjos ir raiškos originalumas, kalbos sklandumas.

1. Reikalavimai rašiniams ir jų autoriams (konkurso dalyviams):

13.1. rašiniuose negali būti necenzūrinių žodžių, smurtą skatinančio turinio ar kopijavimo / plagijavimo požymių;

13.2. rašiniai gali būti rašomi ranka arba kompiuteriu;

13.3. rašiniai rašomi lietuvių kalba;

13.4. rašinių autoriai privalo laikytis konkurso „Elkimės teisingai!“ taisyklių.

1. Rašinių pateikimo formatai ir būdai:
	1. ranka rašyti rašiniai konkursui pateikiami nufotografuoti / nuskenuoti PDF, JPG ar PNG aukštos kokybės formatu, kompiuteriu rašyti rašiniai pateikiami DOCX arba PDF formatu;
	2. rašiniai siunčiami el. paštu elkimesteisingai@teismai.lt, prisegti prie siunčiamo laiško kaip priedai arba naudojantis viešai prieinamomis failų perdavimo programomis (pateikiant nuorodą į Wetransfer talpyklą ar pan.).
2. Konkursui rašinį pateikdamas jo autorius privalo nurodyti šiuos kontaktinius ir anketinius duomenis:

15.1.1. vardą ir pavardę,

15.1.2. lankomos ugdymo įstaigos pavadinimą,

15.1.3. amžių ir klasę (pvz., 17 m., 11 klasė),

15.1.4. gyvenamojo miesto / miestelio / kaimo pavadinimą,

15.1.5. kontaktinį telefono numerį,

15.1.6. vieno iš tėvų, globėjų ar rūpintojų vardą, pavardę, el. pašto adresą ir telefono numerį, kuriais konkurso organizatorius galėtų susisiekti, kad gautų sutikimą viešinti vaiko rašinį ir asmens duomenis (vardą, pavardę, amžių, lankomos ugdymo įstaigos pavadinimą, jo gyvenamą vietą), taip pat sutikimą fotografuoti vaiką finaliniame konkurso renginyje ir jo nuotraukas publikuoti [www.teismai.lt](http://www.teismai.lt) puslapyje, Lietuvos teismų *Facebook* ir *Instagram* profiliuose viešinant informaciją apie konkursą „Elkimės teisingai!“. Vieno iš tėvų, globėjų ar rūpintojų kontaktų nurodymo pavyzdys: Vardenis Pavardenis, vardenis.pavardenis@pastas.com, +370xxxxxxxx. Tėvų, globėjų ar rūpintojų nurodyti nereikia, jei rašinio autorius yra pilnametis.

**III SKYRIUS**

**PRIZAI IR ĮVERTINIMAI**

1. Konkurso prizinių vietų laimėtojus iš dalyvių išrinks iš konkurso organizatoriaus sudaryta trijų asmenų komisija, kurioje bus 1 Nacionalinės teismų administracijos darbuotojas, 1 teisėjas arba teismo darbuotojas ir 1 kalbos specialistas.
2. Trijų geriausių rašinių autoriai gali būti apdovanoti jų neskirstant į I, II ir III vietas.
3. Konkurso nugalėtojai apdovanojami diplomais (3 vnt.), nešiojamąja garso kolonėle (1 vnt.) ir *Bluetooth* ausinėmis (2 vnt.).
4. Prizų vertė nėra išmokama grynaisiais pinigais ir nekeičiama į kitas prekes.

**IV SKYRIUS**

**BAIGIAMOSIOS NUOSTATOS**

1. Konkurso dalyviai, pateikdami darbus konkurso organizatoriui, sutinka, kad:
	1. jų konkursui pateikti darbai bus neatlygintinai demonstruojami konkurso organizatoriaus ir kitose interneto svetainėse, socialiniuose tinkluose ir naudojantis kitomis priemonėmis;
	2. jų konkursui pateikti darbai būtų neatlygintinai naudojami Lietuvos teismų veiklos viešinimo tikslais.
2. Už autorinių teisių pažeidimus ir pateiktų darbų autentiškumą pagal galiojančius teisės aktus atsako konkurso dalyviai.
3. Kilus klausimų dėl konkurso ar asmens duomenų tvarkymo (asmens duomenų viešinimo, saugojimo trukmės, teikimo tretiesiems asmenims ir pan.) konkurso dalyviai gali kreiptis į konkurso kuratorę – Administracijos Komunikacijos skyriaus vyriausiąją specialistę Miglę Pavliukovičienę, el. p. migle.pavliukoviciene@teismai.lt, tel. nr. +37067422446.
4. Konkurso organizatorius nėra atsakingas už bet kokias asmenines konkurso dalyvio išlaidas, susijusias su dalyvavimu konkurse.
5. Konkurso organizatorius pasilieka teisę keisti konkurso taisykles, apie tai informuodamas interneto svetainėje [www.teismai.lt](http://www.teismai.lt).
6. Konkursas laikomas neįvykusiu, jei konkursui pateikiama mažiau kaip 10 rašinių.